钦定古今图书集成/方舆汇编/职方典/第1125卷 > 《赠僧皎然》颜真卿
## 钦定古今图书集成/方舆汇编/职方典/第1125卷 > 《赠僧皎然》颜真卿

“秋意西山多，别岑萦左次。缮亭历三癸，趾趾邻什寺。”
元化隐灵踪，始君启高致。诛蓁养翘楚，鞭草理芳穗。
俯砌披水容，逼天扫峰翠。境新耳目换，物远风尘异。
倚石忘世情，援云得真意。嘉林幸勿剪，禅侣欣可庇。
卫法大臣过，佐游群英萃。龙池护清激，虎节到深邃。
徒想嵊顶期，于今没遗记。